**Ekstraordinær Generalforsamling i Grundejerforeningen Strandholm**

**Torsdag den 14. oktober 2021**

**Sted: Engstrandsskolens lærerværelse.**

**Punkt 1. Valg af dirigent**

Lenni Grønberg valgt som dirigent

**Punkt 2. Bestyrelsen af Grundejerforeningen Strandholm ønskes afsat**

* Før afstemning fik den daværende formand ordet.
* Der var afstemning om, hvorvidt bestyrelsen af Grundejerforeningen Strandholm skulle gå af. Det blev besluttet med et flertal 9 mod 2, at bestyrelsen skulle gå af. (En stemme afgivet via skriftlig fuldmagt).

**Valg af ny bestyrelse**

Grundejerforeningen Strandholms ny bestyrelse blev valgt. 5 bestyrelsesmedlemmer og 2 suppleanter.

Bestyrelsen består af Anne Munch, Krebsevej 32, Jonas Ekelund Andersen, Krebsevej 43, Lenni Grønberg, Perlevej 32, Lene Vistrup, Strandholms Alle 11, Trine Larsen, Strandholms Alle 14 og suppleanter: Ove Lentz, Krebsevej 34 og Villy Nielsen, Perlevej 33.

**Generelt**

* Den tidligere bestyrelse har oprettet et CVR-nummer og der arbejdes med adgang til foreningskonto. Der arbejdes videre med at få adgang til foreningskonto.
* Arbejdsgruppen, der blev udpeget ved Ekstraordinær Generalforsamling den 6. juni 2021, har været i kontakt med bestyrelsen om tilbagekaldelse af Tinglysningens ophævelse af servitut. Men bestyrelsen har ikke ønsket at følge afgørelsen fra den ekstraordinære generalforsamling.
* Arbejdsgruppen har sat et juridisk arbejde i gang for egen regning. Der blev redegjort for, at det i modsætning til bygherres advokaters dokument (se grundejerforeningens hjemmeside) godt kan lade sig gøre at kære afgørelsen.
* Redegørelse til Tinglysning, som lagde til grund at servitutten skulle ophæves, var skrevet af bygherres advokat og ikke grundejerforeningen.
* Den afgående bestyrelsesformand har indvilget i at overdrage diverse praktiske oplysninger til videre brug af ny bestyrelse i grundejerforeningen.
* På næste bestyrelsesmøde bliver dato for næste generalforsamling fastsat samt dato for sociale initiativer i grundejerforeningen.

**Eventuelt**

* Det blev foreslået på mødet at diskutere muligheden for at genindføre kontingent i
Grundejerforeningen Strandholm.

Referent: Trine Larsen